** ΕΛΛΗΝΙΚΗ ΔΗΜΟΚΡΑΤΙΑ**

 **ΝΟΜΟΣ ΔΩΔΕΚΑΝΗΣΟΥ**

#  ΔΗΜΟΣ ΚΩ

**Απόσπασμα από το 22ο πρακτικό της από 15-11-2013 συνεδρίασης**

**της Οικονομικής Επιτροπής του Δήμου Κω.**

## **ΠΕΡΙΛΗΨΗ**

**«Σύνταξη σχεδίου προϋπολογισμού οικονομικού έτους 2014-**

**Ολοκληρωμένου Πλαισίου Δράσης (Ο.Π.Δ.)»**

Σήμερα στις 15 Νοεμβρίου 2013, ημέρα Παρασκευή & ώρα 13:00, η Οικονομική Επιτροπή του Δήμου Κω, συνήλθε σε δημόσια συνεδρίαση στο Δημοτικό Κατάστημα, ύστερα από την υπ’ αριθ. πρωτ. 43572/11-11-2013 πρόσκληση, που εκδόθηκε από τον Πρόεδρο, και γνωστοποιήθηκε στα μέλη της αυθημερόν, σύμφωνα με τις διατάξεις των άρθρων 72, 74 και 75 του Ν. 3852/2010 (ΦΕΚ 87 / Α΄ /07-06-2010) – «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης» .

 Πριν από την έναρξη της συνεδρίασης αυτής, ο Πρόεδρος διαπίστωσε ότι στο σύνολο των μελών ήσαν :

|  |  |
| --- | --- |
|  ΠΑΡΟΝΤΕΣ1. Γιωργαράς Αντώνιος
2. Ρούφα Ιωάννα
3. Ζερβός Νικόλαος
4. Μήτρου Εμμανουήλ[[1]](#footnote-1) (Αναπλ. Μέλος)
5. Πής Σταμάτιος[[2]](#footnote-2) (Αναπλ. Μέλος)
6. Παπαχρήστου-Ψύρη Ευτέρπη
7. Σιφάκης Ηλίας
 |  ΑΠΟΝΤΕΣ1. Κιλιμάτος Νικόλαος
2. Μαρκόγλου Σταμάτιος
3. Μπαραχάνος Αθανάσιος
4. Μουζουράκης Θεόφιλος

 *οι οποίοι κλήθηκαν και αιτιολογημένα* *δεν προσήλθαν*    |

 Στην συνεδρίαση παρευρέθηκε υπάλληλος του Δήμου Κω, για την ορθή τήρηση των πρακτικών, όπως προβλέπεται από τις διατάξεις του άρθρου 75 του Ν.3852/2010.

 Ο Πρόεδρος, ύστερα από την διαπίστωση απαρτίας, κήρυξε την έναρξη της συνεδρίασης και εισηγήθηκε ως κατωτέρω τα θέματα της ημερήσιας διάταξης.

### ΘΕΜΑ 1ο

### ΑΡ. ΑΠΟΦ.: 307

 Ο Πρόεδρος εισηγούμενος το 1ο θέμα της ημερήσιας διάταξης εξέθεσε ότι:

Στην περίπτ. α’ της παρ.1 του άρθρου 72 του Ν.3852/2010 ορίζεται ότι μία από τις αρμοδιότητες της οικονομικής επιτροπής είναι η σύνταξη του προϋπολογισμού του δήμου.

Σύμφωνα με το άρθρο 77 του ν. 4172/2013 και ιδίως στην παράγραφο 5, η οικονομική επιτροπή, εξετάζει το προσχέδιο που της παραδίδει η εκτελεστική επιτροπή, καθώς και το σχέδιο του προϋπολογισμού εξόδων εκάστης κοινότητας.

Σε ειδικό παράρτημα του προϋπολογισμού, αναφέρονται οι δράσεις που αφορούν στις τοπικές και δημοτικές κοινότητες, συμπεριλαμβανομένων των έργων και των υπηρεσιών τους.

Η οικονομική επιτροπή μεριμνά για την ενσωμάτωση του σχεδίου του προϋπολογισμού στην ηλεκτρονική βάση δεδομένων που τηρείται στο Υπουργείο Εσωτερικών, προκειμένου το Παρατηρητήριο Οικονομικής Αυτοτέλειας των Ο.Τ.Α. (εφεξής Παρατηρητήριο) του άρθρου 4 του ν. 4111/2013, να παράσχει τη γνώμη του επ' αυτού, με βάση κριτήρια που καθορίζονται με απόφασή του, με σκοπό την επίτευξη ρεαλιστικών και ισοσκελισμένων προϋπολογισμών.

Στην παρ.3 του άρθρου 76 του Ν.3852/2010 ορίζεται ότι η δημοτική επιτροπή διαβούλευσης συνεδριάζει δημόσια, μετά από πρόσκληση του προέδρου της, υποχρεωτικά μια φορά το χρόνο, πριν από τη σύνταξη των προσχεδίων του προϋπολογισμού.

Η Δημοτική Επιτροπή Διαβούλευσης σε συνεδρίαση της εξέφρασε προτάσεις και διατύπωσε γνώμες σχετικά με το προσχέδιο του τεχνικού προγράμματος-προϋπολογισμού, κατά τις διατάξεις της παρ.3 του άρθρου 76 του Ν.3852/2010, τις οποίες έχει συγκεντρώσει και αξιολογήσει η Εκτελεστική Επιτροπή.

Επιπρόσθετα σύμφωνα με τις περιπτ. δ’ και ε’ του άρθρου 63 του Ν.3852/2010 η Εκτελεστική Επιτροπή:

α) Συγκεντρώνει και αξιολογεί τις προτάσεις των υπηρεσιών του δήμου στο πλαίσιο της προετοιμασίας για την κατάρτιση του προϋπολογισμού και εισηγείται το προσχέδιο του προϋπολογισμού προς την οικονομική επιτροπή.

β) Έχει την ευθύνη για την πιστή εκτέλεση του προϋπολογισμού.

Λαμβάνοντας υπόψη τα παραπάνω η Εκτελεστική Επιτροπή έλαβε την υπ’ αριθμ. 36/2013 απόφαση για το προσχέδιο του προϋπολογισμού και του ΕΠΔ το οποίο και εισηγείται στην Οικονομική Επιτροπή.

Κατόπιν των ανωτέρω πρέπει να προβούμε στη σύνταξη του σχεδίου προϋπολογισμού του Δήμου Κω για το έτος 2014 και στη συνέχεια να το υποβάλλουμε στο Δημοτικό Συμβούλιο προς ψήφιση.

 Ακολούθησε διαλογική συζήτηση κατά τη διάρκεια της οποίας διατυπώθηκαν διάφορες απόψεις επί του θέματος και ζητήθηκαν διευκρινήσεις σχετικά με διάφορες εγγραφές στο σχέδιο προϋπολογισμού τόσο από τον κ. Σιφάκη Ηλία όσο και από την κα Παπαχρήστου-Ψύρη Ευτέρπη. Στη συνέχεια το μέλος Σιφάκης Ηλίας, ανέφερε ότι δεν εγκρίνει το θέμα αφού δεν έχουν προβλεφθεί στον προϋπολογισμό κωδικοί αριθμοί οι οποίοι έπρεπε να συμπεριληφθούν και θεωρεί ότι δεν είναι εφικτή η εκτέλεσή του. Με την άποψη του συμφωνεί και το μέλος Παπαχρήστου-Ψύρη Ευτέρπη.

 Ο Πρόεδρος με τη σειρά του ανέφερε ότι ο προϋπολογισμός είναι πραγματικός και υλοποιήσιμος, αφού είναι συνταγμένος σύμφωνα με τις πρόσφατες εγκυκλίους που έχουν εκδοθεί και μέχρι τέλος του έτους πρέπει η Αποκεντρωμένη Διοίκηση Αιγαίου να τον έχει ελέγξει και εκδώσει σχετική απόφαση έγκρισης του.

 Στη συνέχεια κάλεσε τα μέλη να ψηφίσουν.

Υπέρ της πρότασης ψήφισαν ο Πρόεδρος κ. Γιωργαράς Αντώνιος και τέσσερα (4) μέλη: 1) Ρούφα Ιωάννα, 2) Ζερβός Νικόλαος, 3) Μήτρου Εμμανουήλ, 4) Πης Σταμάτιος.

Κατά της πρότασης ψήφισαν δύο (2) μέλη : 1) Παπαχρήστου-Ψύρη Ευτέρπη, 2) Σιφάκης Ηλίας.

 Η Οικονομική Επιτροπή μετά από διαλογική συζήτηση, ανταλλαγή θέσεων και απόψεων, αφού έλαβε υπόψη της :

* την εισήγηση του Προέδρου
* τις διατάξεις των άρθρων 72 και 75 του Ν. 3852/2010
* τις παρ. 1-8 του άρθρου 266 και τις παρ.1-2 του άρθρου 267 του Ν.3852/2010
* την παρ.3 του άρθρου 76 και τις περιπτ. δ’ και ε’ του άρθρου 63 του Ν.3852/2010
* το άρθρο 77 του ν. 4172/2013
* την Αποφ. ΥΠΕΣΑΗΔ 5694/3.2.2011
* την υπ’ αριθ. 36/2013 απόφαση της Εκτελεστικής Επιτροπής με την οποία εισηγήθηκε το προσχέδιο του προϋπολογισμού στην Οικονομική Επιτροπή
* την ΚΥΑ οικ. 30842/31.07.2013: «Παροχή οδηγιών για την κατάρτιση του προϋπολογισμού των δήμων, οικονομικού έτους 2014 με την οποία παρέχονται οδηγίες για τη σύνταξη του προϋπολογισμού

**ΑΠΟΦΑΣΙΖΕΙ κατά ΠΛΕΙΟΨΗΦΙΑ**

**με πέντε (5) ΝΑΙ και δύο (2) ΟΧΙ**

**Α.** Τη σύνταξη του σχεδίου προϋπολογισμού του Δήμου Κω για το έτος 2014, όπως συνοπτικά εμφανίζεται παρακάτω:

|  |  |  |  |
| --- | --- | --- | --- |
| **Κ.Α.** |  | **Για το οικονομικό έτος 2013** | **Για το οικονομικό έτος 2014** |
| **Έσοδο Τίτλος** | **Προϋπ/θέντα** | **Βεβαιωθέντα** | **Ψηφισθέντα από το Δημοτικό Συμβούλιο ΕΥΡΩ** |  **Εγκριθέντα από την Νομαρχία** |
| **όπως διαμορφώθηκαν** |
| **μέχρι 30/09/2013** |
| **ΕΥΡΩ** | **ΕΥΡΩ** |
| **ΣΥΓΚΕΝΤΡΩΤΙΚΟΣ ΠΙΝΑΚΑΣ** |
| **Κ.Α.** | **ΚΑΤΗΓΟΡΙΑ ΕΣΟΔΩΝ**  |  |  |  |  |
| **0** | **ΤΑΚΤΙΚΑ ΕΣΟΔΑ** | **20.200.934,01** | **9.241.604,65** | **15.778.428,32** |  |
| 01 | ΠΡΟΣΟΔΟΙ ΑΠΟ ΑΚΙΝΗΤΗ ΠΕΡΙΟΥΣΙΑ | 1.023.700,00 | 799.979,10 | 807.023,10 |   |
| 02 | ΕΣΟΔΑ ΑΠΟ ΚΙΝΗΤΗ ΠΕΡΙΟΥΣΙΑ | 129.400,00 | 41.209,20 | 60.000,00 |   |
| 03 | ΕΣΟΔΑ ΑΠΟ ΑΝΤΑΠΟΔΟΤΙΚΑ ΤΕΛΗ ΚΑΙ ΔΙΚΑΙΩΜΑΤΑ | 6.605.000,00 | 1.938.426,85 | 5.100.000,00 |   |
| 04 | ΕΣΟΔΑ ΑΠΟ ΛΟΙΠΑ ΤΕΛΗ ΔΙΚΑΙΩΜΑΤΑ ΚΑΙ ΠΑΡΟΧΗ ΥΠΗΡΕΣΙΩΝ | 2.790.000,00 | 1.181.556,84 | 2.152.743,13 |   |
| 05 | ΦΟΡΟΙ ΚΑΙ ΕΙΣΦΟΡΕΣ | 4.506.000,00 | 1.895.225,69 | 3.472.372,80 |   |
| 06 | ΕΣΟΔΑ ΑΠΟ ΕΠΙΧΟΡΗΓΗΣΕΙΣ ΓΙΑ ΛΕΙΤΟΥΡΓΙΚΕΣ ΔΑΠΑΝΕΣ | 4.928.734,01 | 3.267.949,33 | 4.017.524,59 |   |
| 07 | ΛΟΙΠΑ ΤΑΚΤΙΚΑ ΕΣΟΔΑ | 218.100,00 | 117.257,64 | 168.764,70 |   |
| **1** | **ΕΚΤΑΚΤΑ ΕΣΟΔΑ** | **25.639.414,06** | **6.243.623,68** | **24.623.739,06** |  |
| 11 | ΕΣΟΔΑ ΑΠΟ ΕΚΠΟΙΗΣΗ ΚΙΝΗΤΗΣ ΚΑΙ ΑΚΙΝΗΤΗΣ ΠΕΡΙΟΥΣΙΑΣ | 1.500,00 | 0,00 | 1.213,00 |   |
| 12 | ΕΚΤΑΚΤΕΣ ΕΠΙΧΟΡΗΓΗΣΕΙΣ ΓΙΑ ΚΑΛΥΨΗ ΛΕΙΤΟΥΡΓΙΚΩΝ ΔΑΠΑΝΩΝ | 78.030,82 | 4.000,00 | 5.000,00 |   |
| 13 | ΕΠΙΧΟΡΗΓΗΣΕΙΣ ΓΙΑ ΕΠΕΝΔΥΣΕΙΣ | 24.971.083,24 | 2.637.394,89 | 24.162.233,05 |   |
| 14 | ΔΩΡΕΕΣ - ΚΛΗΡΟΝΟΜΙΕΣ - ΚΛΗΡΟΔΟΣΙΕΣ | 0,00 | 0,00 | 0,00 |   |
| 15 | ΠΡΟΣΑΥΞΗΣΕΙΣ - ΠΡΟΣΤΙΜΑ - ΠΑΡΑΒΟΛΑ | 580.500,00 | 3.601.848,79 | 448.887,69 |   |
| 16 | ΛΟΙΠΑ ΕΚΤΑΚΤΑ ΕΣΟΔΑ | 8.300,00 | 380,00 | 6.405,32 |   |
| **2** |  **ΕΣΟΔΑ ΠΑΡΕΛΘΟΝΤΩΝ ΟΙΚΟΝΟΜΙΚΩΝ ΕΤΩΝ (Π.Ο.Ε.) ΠΟΥ ΒΕΒΑΙΩΝΟΝΤΑΙ ΓΙΑ ΠΡΩΤΗ ΦΟΡΑ** | **2.326.000,00** | **6.068.407,69** | **1.825.286,44** |   |
| 21 | ΕΣΟΔΑ ΠΟΕ ΤΑΚΤΙΚΑ | 2.324.000,00 | 6.056.407,69 | 1.825.286,44 |   |
| 22 | ΕΣΟΔΑ Π.Ο.Ε. ΕΚΤΑΚΤΑ | 2.000,00 | 12.000,00 | 0,00 |   |
| **3** | **ΕΙΣΠΡΑΞΕΙΣ ΑΠΟ ΔΑΝΕΙΑ ΚΑΙ ΑΠΑΙΤΗΣΕΙΣ ΑΠΟ Π.Ο.Ε.** | **17.847.450,28** | **17.847.649,61** | **16.899.659,57** |   |
| 31 | ΕΙΣΠΡΑΞΕΙΣ ΑΠΟ ΔΑΝΕΙΑ | 0,00 | 0,00 | 0,00 |   |
| 32 | ΕΙΣΠΡΑΚΤΕΑ ΥΠΟΛΟΙΠΑ ΑΠΟ ΒΕΒΑΙΩΘΕΝΤΑ ΕΣΟΔΑ ΚΑΤΑ ΤΑ ΠΑΡΕΛΘΟΝΤΑ ΕΤΗ | 17.847.450,28 | 17.847.649,61 | 16.899.659,57 |   |
| **4** | **ΕΙΣΠΡΑΞΕΙΣ ΥΠΕΡ ΤΟΥ ΔΗΜΟΣΙΟΥ ΚΑΙ ΤΡΙΤΩΝ ΚΑΙ ΕΠΙΣΤΡΟΦΕΣ ΧΡΗΜΑΤΩΝ** | **6.015.990,30** | **3.444.919,06** | **6.689.586,49** |   |
| 41 | ΕΙΣΠΡΑΞΕΙΣ ΥΠΕΡ ΤΟΥ ΔΗΜΟΣΙΟΥ ΚΑΙ ΤΡΙΤΩΝ | 5.792.990,30 | 3.372.265,53 | 5.635.521,80 |   |
| 42 | ΕΠΙΣΤΡΟΦΕΣ ΧΡΗΜΑΤΩΝ | 223.000,00 | 72.653,53 | 1.054.064,69 |   |
| **5** | **ΧΡΗΜΑΤΙΚΟ ΥΠΟΛΟΙΠΟ** | **3.708.340,25** | **3.708.340,25** | **3.000.000,00** |   |
| 51 | ΧΡΗΜΑΤΙΚΟ ΥΠΟΛΟΙΠΟ ΠΡΟΗΓΟΥΜΕΝΗΣ ΧΡΗΣΗΣ | 3.708.340,25 | 3.708.340,25 | 3.000.000,00 |   |
|  | **ΣΥΝΟΛΑ** | **75.738.128,90** | **46.554.544,94** | **68.816.699,88** |  |

|  |  |  |  |
| --- | --- | --- | --- |
| **Κ.Α.** |  | **Για το οικονομικό έτος 2013** | **Για το οικονομικό έτος 2014** |
| **Έξοδο Τίτλος** | **Προϋπ/θέντα** | **Ενταλθέντα** | **Ψηφισθέντα από το Δημοτικό Συμβούλιο ΕΥΡΩ** |  **Εγκριθέντα από την Νομαρχία** |
| **όπως διαμορφώθηκαν** |
| **μέχρι 30/09/2013** |
| **ΕΥΡΩ** | **ΕΥΡΩ** |
| **Κ.Α.** | **Έξοδο Τίτλος** |  |  |  |  |
| **6** | **Έξοδα** | **22.308.916,29** | **12.046.119,54** | **19.038.277,69** | **0,00** |
| 60 | Αμοιβές και έξοδα προσωπικού | 9.131.360,54 | 6.993.412,13 | 9.603.520,00 | 0,00 |
| 61 | Αμοιβές αιρετών και τρίτων | 940.908,27 | 259.132,76 | 686.200,00 | 0,00 |
| 62 | Παροχές τρίτων | 2.864.466,00 | 914.856,56 | 2.337.000,00 | 0,00 |
| 63 | Φόροι - Τέλη | 42.800,00 | 35.442,46 | 41.000,00 | 0,00 |
| 64 | Λοιπά γενικά έξοδα | 666.750,00 | 286.025,45 | 255.150,00 | 0,00 |
| 65 | Πληρωμές για την εξυπηρέτηση δημοσίας πίστης | 259.026,69 | 188.383,04 | 259.026,69 | 0,00 |
| 66 | Δαπάνες προμήθειας αναλωσίμων | 3.315.344,00 | 972.443,06 | 2.540.550,00 | 0,00 |
| 67 | Πληρωμές για μεταβιβάσεις εισοδημάτων σε τρίτους : Παραχωρήσεις, Παροχές, Επιχορηγήσεις, Επιδοτήσεις, Δωρεές | 5.086.260,79 | 2.395.917,53 | 3.314.831,00 | 0,00 |
| 68 | Λοιπά έξοδα | 2.000,00 | 506,55 | 1.000,00 | 0,00 |
| **7** | **ΕΠΕΝΔΥΣΕΙΣ** | **28.064.523,58** | **2.966.828,10** | **25.766.427,52** | **0,00** |
| 71 | Αγορές κτιρίων, τεχνικών έργων και προμήθειες παγίων | 3.093.264,46 | 407.259,28 | 909.373,68 | 0,00 |
| 73 | Έργα | 22.591.324,19 | 2.340.975,96 | 23.421.708,41 | 0,00 |
| 74 | Μελέτες, έρευνες, πειραματικές εργασίες και ειδικές δαπάνες | 2.085.838,93 | 153.585,58 | 1.330.337,43 | 0,00 |
| 75 | Τίτλοι πάγιας επένδυσης (συμμετοχές σε επιχειρήσεις) | 294.096,00 | 65.007,28 | 105.008,00 | 0,00 |
| **8** | **ΠΛΗΡΩΜΕΣ Π.Ο.Ε. ΑΠΟΔΟΣΕΙΣ ΚΑΙ ΠΡΟΒΛΕΨΕΙΣ** | **25.325.180,30** | **4.916.126,72** | **23.949.552,62** | **0,00** |
| 81 | Πληρωμές υποχρεώσεων (Π.Ο.Ε.) | 2.378.000,00 | 1.312.535,94 | 2.030.000,00 | 0,00 |
| 82 | Λοιπές αποδόσεις | 6.142.021,12 | 3.603.590,78 | 5.975.552,62 | 0,00 |
| 85 | Προβλέψεις μη είσπραξης  | 16.805.159,18 | 0,00 | 15.944.000,00 |   |
| **9** | **Αποθεματικό** | **38.808,73** | **0,00** | **62.442,05** | **0,00** |
|  | **ΣΥΝΟΛΑ** | **75.737.428,90** | **19.929.074,36** | **68.816.699,88** | **0,00** |

το οποίο (σχέδιο) αποτελεί αναπόσπαστο μέρος της παρούσας απόφασης και την υποβολή αυτού, με πλήρη αιτιολόγηση κάθε εγγραφής, στο Δημοτικό Συμβούλιο για τη σχετική ψήφιση του.

**Β.** Την έγκριση του πίνακα στοχοθεσίας οικονομικών αποτελεσμάτων-ολοκληρωμένου προγράμματος δράσης του Δήμου, έτους 2014.

………….……………………………………………………………………………………….

Αφού συντάχθηκε και αναγνώσθηκε το πρακτικό αυτό, υπογράφεται ως κατωτέρω.

|  |  |
| --- | --- |
| **Ο Πρόεδρος της Οικονομικής Επιτροπής**Γιωργαράς Αντώνιος |  Τα μέλη1. Ρούφα Ιωάννα
2. Ζερβός Νικόλαος
3. Μήτρου Εμμανουήλ
4. Πης Σταμάτιος
5. Παπαχρήστου-Ψύρη Ευτέρπη
6. Σιφάκης Ηλίας
 |

1. Το 2ο αναπλ. μέλος Μήτρου Εμμανουήλ κλήθηκε προς αναπλήρωση του απόντος τακτικού μέλους Κιλιμάτου Νικολάου, σύμφωνα με το άρθρο 75 παρ. 2 του Ν. 3852/2010. Το 1ο αναπληρωματικό μέλος Διακογιώργης Ελευθέριος, μετά από τηλεφωνική επικοινωνία, αδυνατούσε να προσέλθει στη συνεδρίαση. [↑](#footnote-ref-1)
2. Το 2ο αναπλ. μέλος Πης Σταμάτιος κλήθηκε προς αναπλήρωση του απόντος τακτικού μέλους Μαρκόγλου Σταματίου, σύμφωνα με το άρθρο 75 παρ. 2 του Ν. 3852/2010. [↑](#footnote-ref-2)